Hotuba ya chifu

MADA: HOTUBA YA CHIFU KWA WANAKIJIJI KUHUSU UHALIFU ULIOATHIRI KWAO 
Wazee wa kijiji, mabibi na mabwana, hamjambo! Nina furaha kuu kuona jinsi mlivyojitahidi kufika kwenye mkutano huu. 
Lengo la kuwaita hapa ni kuwahutubia juu ya uhalifu ulioongezeka sana. Naamini kuwa nyote mtakumbuka mwezi uliopita jinsi wakora walivyovamia Mzee Tuma nyumbani kwake usiku wa manane na kumpiga vibaya na hata kumnyang'anya pesa zake. Baada ya majuma mawili, Mzee Mambo naye alivamiwa alipokuwa nyumbani na kupigwa na akafa. Tumemzika juzi. 
Zaidi ya hayo wasichana wetu wanahofia kutembea njiani kwani huwa wanashikwa na kubakwa.  Kwa hivyo, sababu yangu ya kuwaita hapa ni kuwaeleza jinsi tunavyoweza kushirikiana pamoja ili kuwashinda wahalifu kwani kidole kimoja hakiwezi kuvunja chawa. 
Ningependekeza wezi hawa wakamatwe na wanapokamatwa wanastahili kuadhibiwa vikali sana. Miongoni mwetu pia kuna fununu kuwa kuna wale wanaowaficha na kushirikiana na baadhi ya majambazi. Yeyote atakayepatikana akishirikiana na majambazi naye ataadhibiwa vilevile mwizi anapaswa kuadhibiwa. 
Vijana wetu pia wanastahili kubadili tabia yao hasa kuna baadhi yao wanatumia dawa za kulevya kama vile bangi na kufanya wakose maadili mema. Wakiwa katika hali ya ulevi, wanatenda vitendo viovu. Sisi kama wanakiti tunapaswa kuwa macho ili tunaposikia makelele kwa
wenzetu, tunapaswa tutoke nje na silaha tuwasake wahalifu.
Nimetuma ombi kwa idara ya polisi iweze kutufungulia kituo cha polisi hapa kijijini kwani hii itasaidia katika vita dhidi ya wahalifu. Hivyo basi nawaomba wote tuungane mikono ili tuondoe uhalifu katika kijiji chetu. Mwisho ninawatakieni wakati mwema na tutilie maanani yote tuliyoyasikia. Asanteni kwa kunisikiza.